CELEX: 32020D1133
Language: et
Date: 2020-07-30 00:00:00
Title: Nõukogu otsus (ÜVJP) 2020/1133, 30. juuli 2020, millega muudetakse otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA)

31.7.2020   
               
               
                  ET
               
               
                  Euroopa Liidu Teataja
               
               
                  L 247/22
               
            
         NÕUKOGU OTSUS (ÜVJP) 2020/1133,
         30. juuli 2020,
         millega muudetakse otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 19. aprillil 2016 vastu otsuse (ÜVJP) 2016/610, (1) millega loodi Euroopa Liidu ÜJKP sõjaline väljaõppemissioon Kesk-Aafrika Vabariigis (EUTM RCA) ning milles anti volitused ja nähti ette lähtesumma 24 kuuks pärast seda, kui missioon on saavutanud täieliku tegevusvõime, st kuni 19. septembrini 2018.
                  
               
                     (2)
                  
                  
                     Nõukogu võttis 30. juulil 2018 vastu otsuse (ÜVJP) 2018/1082, (2) millega pikendas EUTM RCA volitusi kuni 19. septembrini 2020.
                  
               
                     (3)
                  
                  
                     Poliitika- ja julgeolekukomitee soovitas 28. mail 2020 missiooni strateegilise läbivaatamise põhjal pikendada EUTM RCA volitusi kahe aasta võrra.
                  
               
                     (4)
                  
                  
                     EUTM RCA peaks tegema koostööd Kesk-Aafrika Vabariigis läbiviidava ÜJKP nõuandemissiooniga (EUAM RCA), kui EUAM RCA on käivitatud, ja teiste rahvusvaheliste osalejatega, eelkõige ÜRO mitmemõõtmelise integreeritud stabiliseerimismissiooniga Kesk-Aafrika Vabariigis (MINUSCA), et tagada sidus integreeritud toetus Kesk-Aafrika Vabariigi valitsusele ja julgeolekujõududele.
                  
               
                     (5)
                  
                  
                     Otsust (ÜVJP) 2016/610 tuleks seetõttu vastavalt muuta.
                  
               
                     (6)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Sellest tulenevalt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav ning seetõttu ei osale ta EUTM RCA rahastamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2016/610 muudetakse järgmiselt.
            
                        1)
                     
                     
                        Artiklit 1 muudetakse järgmiselt:
                        
                                    a)
                                 
                                 
                                    lõiget 2 muudetakse järgmiselt:
                                    
                                                i)
                                             
                                             
                                                punkt a asendatakse järgmisega:
                                                
                                                            „a)
                                                         
                                                         
                                                            presidendi kantselei, kaitseministeeriumi, sõjalise staabi ja relvajõudude strateegilist nõustamist, sealhulgas tsiviil-sõjalise koostöö alal;“;
                                                         
                                                      
                                          
                                                ii)
                                             
                                             
                                                punkt d jäetakse välja;
                                             
                                          
                              
                                    b)
                                 
                                 
                                    lõige 4 asendatakse järgmisega:
                                    
                                       „4.   EUTM RCA teeb koostööd Euroopa Liidu ÜJKP nõuandemissiooniga Kesk-Aafrika Vabariigis (EUAM RCA) ja teiste rahvusvaheliste osalejatega, eelkõige MINUSCAga, et tagada sidus integreeritud toetus Kesk-Aafrika Vabariigi valitsusele ja julgeolekujõududele.“
                                    
                                 
                              
                  
                        2)
                     
                     
                        Artikli 7 lõige 4 asendatakse järgmisega:
                        
                           „4.   ELi missiooni vägede juhataja, liidu osalejate, eelkõige EUAM RCA, ja operatsiooni läbiviimiseks asjakohaste peamiste kohalike strateegiliste partnerite vahelise koordineerimise kord määratakse kindlaks missiooni plaanis.“
                        
                     
                  
                        3)
                     
                     
                        Artiklisse 10 lisatakse järgmine lõige:
                        
                           „4.   EUTM RCA ühiste kulude lähtesumma ajavahemikul 20. septembrist 2020 kuni 19. septembrini 2022 on 36 960 000 eurot. Otsuse (ÜVJP) 2015/528 artikli 25 lõikes 1 osutatud lähtesumma protsent on 0 % ning kõnealuse otsuse artikli 34 lõikes 3 osutatud protsent on 10 % kohustuste kohta ja 0 % maksete kohta.“
                        
                     
                  
                        4)
                     
                     
                        Artikli 13 lõige 2 asendatakse järgmisega:
                        
                           „2.   EUTM RCA lõpetatakse 19. septembril 2022.“
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 30. juuli 2020
            
               
                  Nõukogu nimel
               
               
                  president
               
               M. ROTH
            
         
         
            (1)  Nõukogu 19. aprilli 2016. aasta otsus (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (ELT L 104, 20.4.2016, lk 21).
         
            (2)  Nõukogu 30. juuli 2018. aasta otsus (ÜVJP) 2018/1082, millega muudetakse otsust (ÜVJP) 2016/610 Euroopa Liidu sõjalise väljaõppemissiooni kohta Kesk-Aafrika Vabariigis (ELT L 194, 31.7.2018, lk 140).